Eŭropa Volontula Servo

La Eŭropa Volontula Servo (akronime EVS, , ĝis 2016 , , SVE) estas subtena programo de la Eŭropa Komisiono ekzistanta ekde 1996, kiu donas financan subtenon por volontula servo de junuloj en ne-profitaj organizaĵoj en Eŭropo. Ekde 2018 la servo formale nomatas Eŭropa Solidareca Korpuso (, ). La programo estas parto de la programo Erasmus+. La celo de la volontula servo estas ĉefe doni al junuloj la ŝancon disvolvi kapablojn, kiuj ebligas ilin aktive partopreni en la socia vivo kaj en la konstruado de nova Eŭropo. Samtempe la laboro de la volontuloj alportu aldonvaloron al la respektivaj institucioj. Kutime inter multaj aliaj ankaŭ la volontuloj de TEJO ricevas subtenon de la Eŭropa Volontula Servo.Jen diskuto de oktobro 2017 pri TEJO-volontuloj de la Eŭropa Solidareca Korpuso kaj aktuala afiŝo en Esperanto kaj la angla pri novaj volontuloj de TEJO

 Ĝeneralaj kondiĉoj 
Povas partopreni junuloj inter 16 respektive 18 kaj 30 jaroj el landoj de Eŭropa Unio kaj el partneraj landoj difinitaj de la programo Erasmus+, kiuj plejparte estas najbaraj landoj de Eŭropa Unio. La daŭro de la tasko estas kutime inter 2 monatoj kaj 12 monatoj; se la daŭro estas pli mallonga, oni adresu precipe junulojn kun specialaj bezonoj, aŭ pli grandajn grupojn de internaciaj volontuloj estu uzataj por la servo. Agadkampoj inkluzivas la areojn de sociaj aferoj, juneco, medio kaj kulturo.

Partopreno en akompanaj seminarioj – tiel nomata enkonduka trejnado kaj eventuala provizora renkontiĝo –, subteno de gvidinstruisto kaj partopreno en lingvokurso en la nacia lingvo de la gastiga lando estas devigaj. Precipe la EVS ankaŭ estas destinita al junuloj kun pliigitaj subtenaj bezonoj. Tiel la servo ankaŭ estu alirebla por volontuloj kun diplomo de nur baza mezlernejo, kun (familia) historio de enmigrado aŭ handikapo.

 Eksteraj ligiloj 

 retejo nova pri la Eŭropa Solidareca Korpuso (,  kaj )
 retejo de la nederlanda Eŭropa Solidareca Korpuso pri volontulado en Esperanto kaj kadre de TEJO ()
 retejo pli malnova pri la Eŭropa Volontula Servo ()
 informejo de la Eŭropa Komisiono pri la Eŭropa Solidareca Korpuso (jen , sed havebla ankaŭ en ĉiuj aliaj oficialaj lingvoj de la Eŭropa Unio)

 Referencoj 

Kategorio:Edukado en Eŭropa Unio
Kategorio:Politiko de la Eŭropa Unio